Άρης Σαν

Ο Άρης Σαν (, 19 Ιανουαρίου 1940 – 25 Ιουλίου 1992) ήταν ελληνοϊσραηλινός τραγουδιστής και ιδιοκτήτης νυχτερινού κέντρου που διέδωσε την ελληνική μουσική στο Ισραήλ στα τέλη της δεκαετίας του 1950 και καθ'όλη την δεκαετία του 1960. Ήταν δημοφιλής στο Ισραήλ και έπαιξε σημαντικό ρόλο στο να γίνει δημοφιλής η ελληνική μουσική στο Ισραήλ.

 Βιογραφία 
Ο Αριστείδης Σεϊσανάς γεννήθηκε στην Καλαμάτα, Ελλάδα. Στην ηλικία των 17 ετών, ταξίδεψε από την Αθήνα στο Ισραήλ, και κατά την διάρκεια του ταξιδιού συντόμευσε το όνομα του σε «Άρης Σαν». Ο Σαν ξεκίνησε να παίζει στο νυχτερινό μαγαζί Arianna στη Γιάφα, στο οποίο σύχναζαν Εβραίοι από την Θεσσαλονίκη. Η μοναδική του προσέγγιση στο να παίζει ηλεκτρική κιθάρα σαν το μπουζούκι και η δημιουργική συγχώνευση διαφορετικών μορφών μουσικής διέδωσε την ελληνική και μισραχίτικη μουσική στην ισραηλινή κοινωνία.Star crossed Το κέντρο ήταν δημοφιλές στους ανώτερους αξιωματικούς και τα μέλη του Μαπάι (πρόδρομος του Εργατικού κόμματος και, εκείνη την εποχή, το κυβερνών κόμμα), συμπεριλαμβανομένου του Μοσέ Νταγιάν.

Η Λούσι Μαλούλ, μια τραγουδίστρια γνωστή με το καλλιτεχνικό της όνομα Αλίζα Αζίκρι, επισκέφθηκε το κέντρο με τον σύζυγο και μάνατζερ της Νισίμ Αζίκρι. Οι δύο ανέπτυξαν μια σχέση που ήταν κοινό θέμα στις στήλες κουτσομπολιού των ΜΜΕ. Είχαν μια κόρη, την Σανί.Star crossed Ο Σαν έγραψε τραγούδια για την Αζίκρι. 

Στο Ισραήλ, ο Σαν έγινε δημοφιλής για τα τραγούδια του, μεταξύ άλλων για τα "Sigal" και το "Boom Pam".Save the Music: Aris San  Το συγκρότημα του έπαιξε στον διπλό γάμο των παιδιών του Νταγιάν. Είχε στενές σχέσεις με αξιωματούχους του στρατού.

Ο Σαν έφυγε από το Ισραήλ λίγους μήνες μετά τη γέννηση της κόρης του την παραμονή του Γιομ Κιπούρ. Εγκαταστάθηκε στη Νέα Υόρκη και άνοιξε ένα επιτυχημένο νυχτερινό κέντρο, το Sirocco. Μερικοί από τους πιο αξιοσημείωτους επισκέπτες του νυχτερινού κέντρου ήταν οι Άντονι Κουίν, Λούις Άρμστρονγκ, Φρανκ Σινάτρα, Ντιν Μάρτιν και ο Σάμι Ντέιβις Τζούνιορ. Τελικά, ωστόσο, καθώς ο Σαν εθίστηκε στην κοκαΐνη και άρχισαν να συχνάζουν άτομα του υποκόσμου στο νυχτερινό κέντρο, το κέντρο δέχτηκε επιδρομή από το Ομοσπονδιακό Γραφείο Ερευνών, το οποίο ανακάλυψε ναρκωτικά στο χώρο.Star crossed Ο Σαν δεν συνεργάστηκε με τους ερευνητές και εξέτισε ποινή δύο ετών. Μετά την απελευθέρωσή του άνοιξε μια επιχείρηση που πουλούσε πουλερικά στο Χάρλεμ και ένα άλλο νυχτερινό κέντρο διασκέδασης, το οποίο δεν πήγε καλά οικονομικά. Αργότερα μετακόμισε στη Βουδαπέστη, όπου δολοφονήθηκε από τη μαφία της Βουδαπέστης. Έπαθε καρδιακή προσβολή ενώ περπατούσε με τον μάνατζέρ του, ο οποίος τον μετέφερε εσπευσμένα στο νοσοκομείο. Εντολοδόχοι της τοπικής μαφίας τον έπνιξαν με ένα μαξιλάρι το 1992. Τα λείψανά του αποτεφρώθηκαν.

Βιβλία

"Επιχείρηση Ταβ (Στα Ίχνη του Άρις Σαν), Γιώργος Κορινίδης, 2023, εκδ. Ναυτίλος - αστυνομικό μυθιστόρημα που σχετίζεται με τη ζωή και το μυστήριο του Άρις Σαν https://www.politeianet.gr/books/9786188476691-korinidis-giorgos-nautilos-epicheirisi-tab-354256

 Ταινία 

 Το Μυστήριο του Άρις Σαν, 2007 (ελληνικοί υπότιτλοι) https://www.youtube.com/watch?v=8zOxR6Y2gLE
 Το Μυστήριο του Άρη Σαν - Ντοκιμαντέρ προβλήθηκε στο Διεθνές Φεστιβάλ Κινηματογράφου της Ιερουσαλήμ το 2007Star crossed σε σκηνοθεσία Ντάνι Ντόθαν.

 Παραπομπές 

6. https://diskoryxeion.blogspot.com/2023/11/blog-post_11.html

Κατηγορία:Έλληνες τραγουδιστές